Con o principio d'o nuevo sieglo se remata la construcción d'a linia Calatayú-Valencia pasando por Camín Reyal. En octubre de 1901 plega tamién a concesión d'o ferrocarril entre Utriellas e Zaragoza por parti d'a sociedat "Minas y Ferrocarriles de Utrillas". Amás d'iste atros ferrocarrils de vía estreita se construyirban en Aragón, como o ferrocarril entre Sadaba e Gallur (1915), Carinyena e Ricla de 25 km, Lecera e La Puebla d'Íxar con 24 km, entre Teruel e Cuenca con 130 km, entre Alcanyiz e Vinaroz por Moriella con 125 km, entre Carinyena e Daroca con 24 km e entre Leida e Fraga con 30 km.